Gin Tama

Ang Gin Tama (Wikang Hapones: 銀魂 Hepburn: Gintama "Silver Soul", literal na pagsasalin: "Kaluluwang Pilak") o Gintama ay isang seryeng manga ni Hideaki Sorachi, na kasalukuyang inilalathala sa Weekly Shōnen Jump ng Shueisha. Unang nailimbag ang Gin Tama noong ika-8 ng Disyembre 2003 at simula noon ay nagkaroon na ito ng tatlong seryeng anime, dalawang pelikula, OVA, mga larong bidyo, at mga magaan na nobela. 

Nalilibot ang kwento ng Gin Tama sa tatlong pangunahing bida na sina Sakata Gintoki, isang samurai at boss ng Yorozuya Gin-chan (Odd Jobs Gin), Shimura Shinpachi, at Kagura sa makasaysayang lungsod ng Edo (dating pangalan ng Tokyo) na ngayo'y pinamumugaran na ng mga alien o Amanto. Ang karamihan sa mga karakter sa Gin Tama ay hinango mula sa mga mahahalagang tao ng kasaysayan ng Edo at ng Hapon.

Nailimbag rin ang Gin Tama sa iba't-ibang wika (gayundin ang anime nito). Isinalin rin ito sa wikang Tagalog at ipinalabas ito sa Hero TV, isang sangay ng ABS-CBN.

Mga sanggunian